Visit Site
Recommended byColombia
జై లవ కుశ సినిమా గురించి చెప్పే క్రమంలో 'మనసులో వున్న మాటలన్నీ చెప్పాకా ఇప్పుడు ఈ సినిమా గురించి ఏం చెప్పాలో నాకు అర్థం కావడం లేదు. మొట్టమొదటిసారిగా మాట్లాడటానికి పదాలు వెతుక్కోవాల్సి వస్తోంది' అంటూ తన మాటల వెనుకున్న ఎమోషన్&zwnj;ని దాచుకోలేకపోయారు యంగ్ టైగర్ . దేవుడు కరునించాడు. అభిమానులు ఆదరించారు. ప్రోత్సహించారు. ఈ మూడింటిలో ఏమి లేకపోయినా నేను ఇలా ఈరోజు ఇలా వుండే వాడిని కాదు. ఈ సినిమా చేయగలిగేవాడిని కాదని స్పష్టంచేశారు ఎన్టీఆర్.
టెంపర్ సినిమా నాన్నకు ప్రేమతో సినిమాకు ప్రాణం పోసింది. నాన్నకు ప్రేమతో సినిమా జనతా గ్యారేజ్ చిత్రానికి ప్రాణం పోసింది. జనతా గ్యారేజ్ చిత్రం ఈ జై లవ కుశ చిత్రానికి ఊపిరిలూదింది. ఇలా మీరు అందించిన ప్రతీ విజయం నా తర్వాతి విజయానికి విజయసోపానం అవుతోంది. అందుకే అభిమానుల రుణం తీర్చుకోలేనిదని అన్నారు ఎన్టీఆర్.
అన్నయ్యా, నేను ఇద్దరం కలిసి ఒక సినిమా తీయాలని నిర్ణయించుకున్నప్పుడు చాలా ఆలోచించాం. &quot; నా కొడుకులు ఒక మంచి సినిమా తీశారన్న తృప్తి అమ్మానాన్నలకి కలగాలి. 'అబ్బ!! అన్నాదమ్ముళ్లిద్దరూ ఏం సినిమా తీశారు' అని అభిమానులు, సినిమా చూసిన వాళ్లు అనుకోవాలి. 'ఏదైతే అదే అయిందన్నా మనం ఒక మంచి సినిమా తీశాం' అనే సంతృప్తి మనకు కలగాలి. అటువంటి సినిమా తీద్దాం&quot; అని అన్నయ్యా, నేను అనుకున్నాం.
&quot;సరిగ్గా అన్నయ్యా, నేను అనుకున్నట్టుగానే మా కోరిక తీర్చేటటువంటి సినిమాతో బాబీ మా దగ్గరికొచ్చాడు. బాబీ కధ చెప్పినప్పుడు నేను ఈ సినిమా చేయగలనా అని భయమేసింది. వారం రోజుల తర్వాత మళ్లీ బాబీని పిలిపించుకుని ఈ సినిమా చేద్దాం అని చెప్పాను. అయితే, అంతకన్నా ముందుగా సినిమా కథాంశాన్ని నాకు ఆప్తులైన ఇద్దరితో పంచుకున్నానని, వాళ్లు కూడా కథపై చాలా విశ్వాసాన్ని వ్యక్తంచేశారని బాబీకి చెప్పాను. కానీ ఆ ఇద్దరు ఆప్తులు ఎవరో ఇప్పుడు చెప్పను. సినిమా సూపర్ హిట్ అయ్యాకా గర్వించదగిన సందర్భంలో ఆ ఇద్దరు ఎవరో వారి పేర్లని బయటికి వెల్లడిస్తాను&quot; అని చెప్పారు ఎన్టీఆర్.
'ఈ సినిమా అభిమానులుగా మీ అందరికి గర్వకారణంగా వుంటుంది. మా అమ్మనాన్నలకి, మా అన్నాదమ్ముళ్లకి.... పైనున్న మా తాత గారికి గర్వ కారణంగా నిలిచే చిత్రం ఇది. అందుకే ఈ సినిమాను ప్రపంచవ్యాప్తంగా వున్న అన్నాదమ్ముళ్లకి అంకితం ఇస్తున్నాను' అని జై లవ కుశ సినిమా గురించి ఎంతో గొప్పగా చెప్పుకొచ్చారు ఎన్టీఆర్.
Jr Ntr emotional speech in Jai Lava kusa pre-release function
జై లవ కుశ సినిమా ప్రీ రిలీజ్ ఫంక్షన్&zwnj;లో ఎన్టీఆర్ స్పీచ్
జై లవ కుశ సినిమా ప్రీ రిలీజ్ ఫంక్షన్&zwnj;లో ఎన్టీఆర్ స్పీచ్